|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus** – Išorinės nuorodos tekste.**Jei galite, sutvarkykite.** |

|  |
| --- |
| Audrius Janonis |
|  
Audrius Janonis |
| Biografija |
| Pilnas vardas | Audrius Janonis |
| Gimė | 1995 m. vasario 27 d. (28 metai) Kaunas, Lietuva Lietuva |
| Kilmė | lietuvis |
| Žanrai | pop |
| Kūrinių kalbos | lietuvių |
| Veikla | dainininkas |
| Instrumentai | vokalas |
| Svetainė |  |

**Audrius Janonis** (g. 1995 m. vasario 27 d. Kaune, Lietuva) – Lietuvos dainininkas, daugelio muzikinių projektų bei konkursų dalyvis. 2014 metais sudalyvavo LNK projekte „Lietuvos Balsas" ir tapo minėto projekto finalininku, 2015 metais pateko į BTV projekto „Muzikinė kaukė" (kuriama pagal „Endemol" formatą „Your Face Sounds Familiar") dalyvių sąrašą. 2016 metais tapo prancūzų prekinio ženklo „Garnier" gaminamos kosmetikos prekių linijos „Pure Active" reklaminiu veidu Lietuvoje.

Biografija
----------

Audrius Janonis dar labiau žinomas kaip, dabar jau išsiskyrusios, grupės „Kvinta" narys. 2013 m. baigė Kauno „Aušros" gimnaziją, įgijo vidurinį išsilavinimą. Tais pačiais metais įstojo į Kauno technologijos universitetą (KTU). Labiausiai išgarsėjo 2008 m. kai su grupe „Kvinta" sudalyvavo LRT transliuotame Vaikų Eurovizijos konkurse. Pastarajame grupei „Kvinta" kompetentinga vertinimo komisija negailėjo gerų žodžių bei skyrė pirmąją vietą, tačiau, susumavus bendrus komisijos ir žiūrovų rezultatus, grupei teko nusileisti konkurso nugalėtojai Eglei Jurgaitytei. 2013 m. iširus grupei „Kvinta", 2014 m. grupės narys Audrius Janonis pradėjo solo atlikėjo karjerą. 2014 m. liepos mėnesį, atlikėjas apšildė „Eurovizijos" nugalėtojo Aleksandro Rybako gastrolių pasirodymus. Tų pačių metų rugsėjo mėnesį Audrius Janonis sudalyvavo LNK televizijos projekte „Lietuvos balsas". Aklųjų perklausų metu, jaunam vaikinui atsisuko visų mokytojų – Merūno Vitulskio, Katažinos Zvonkuvienės, Ingos ir Arūno Valinskų, Donato Montvydo – kėdės. Audrius Janonis pasirinko Donato Montvydo komandą. Sėkmingai žengęs projekto aklųjų perklausų, muzikinių dvikovų ir nokautų etapais, dainininkas pateko į finalininkų sąrašą. 2015 m. kovo mėnesį A. Janonis pristatė savo pirmą autorinę dainą „Noriu šiąnakt". Muziką parašė Dima Šavrovas-Sasha Song, žodžius Rūta Lukoševičiūtė bei pats Audrius Janonis, o aranžuotės autorius – Artūras Gaidelis (ArtG). Vėliau atlikėjas nusprendė bendradarbiauti su prodiuseriu Benu Ivanovu – sukūrė kūrinius „Pabandyki" ir „Joji". Ketvirtąją autorinę dainą „Tūkstantis dienų" A. Janonis sukūrė kartu su Pauliumi Jasiūnu. 2015 m. Audrius Janonis sudalyvavo BTV projekte „Muzikinė kaukė", kuriame garsūs Lietuvos žmonės priėmė iššūkį kiekvieną savaitę įkūnyti vis kitą žinomą dainininką ar grupę. Per projekto laikotarpį Audriui Janoniui teko įkūnyti Justin Bieber, Irūną Puzaraitę, Michael Jackson, Rolandą Janavičių, Egidijų Dragūną-SEL, Viktoriją Mauručaitę, Steponą Janušką, Pharrell Williams, Radži Aleksandrovičių, Romą Dambrauską, Ricky Martin, Marijoną Mikutavičių. 2017 m. sausį Audrius Janonis dalyvavo nacionalinėje atrankoje į „Eurovizijos" dainų konkursą, kur atliko kūrinį „Run" (m. Georgios Kalpakidis, Mickey Huskic; ž. Nikos Sofis), tačiau nepraėjo atrankos etapo. Tais pačiais metais sudalyvavo naujame BTV šou „Muzikinis iššūkis". Vasario mėnesį atlikėjas A. Janonis pristatė debiutinį vaizdo klipą kūriniui „Tik tu viena žinai".

Pasiekimai (grupės sudėtyje)
----------------------------

2006 m. pirmasis grupės „Kvinta" pasirodymas Lietuvos vaikų ir jaunimo centre vykusiame tarptautiniame dainų konkurse įvertintas Grand Prix apdovanojimu, nacionalinės Vaikų Eurovizijos finale užimta antra vieta (2008 m.), Lietuvos televizijos laidoje „Talentų ringas" „Kvinta" nominuota kaip profesionaliausia atlikėjų grupė (2008 m.), tarptautiniame populiariosios dainos konkurse „Berliner Perle" – pirma vieta (2009 m.), Lenkijoje Švidnicos miesto tarptautinio vaikų ir jaunimo festivalyje „Zimowa Fiesta – festiwal w Świdnicy" – Grand Prix ir kartu parsivežtas geriausių atlikėjų titulas (2009 m.). 2009 m. grupė sudalyvavo TV3 organizuotame „Lietuvos talentų" konkurse, kurio pusfinalyje užėmė ketvirtąją vietą ir vos per plauką nepateko į finalą. 2010 m. „Lietuvos talentų" konkurse grupė „Kvinta" pateko į finalą ir jame užėmė septintąją vietą. 2011 m. grupė „Kvinta" TV3 projekte „Vaikų balsas" nominuota kaip geriausia metų grupė, iškovota trečioji vieta.

Diskografija
------------

**Singlai**

Audriaus Janonio singlo „Noriu šiąnakt" (2015 m.) viršelio nuotrauka
* 2015 m. – Noriu šiąnakt
* 2015 m. – Noriu šiąnakt (Glamway Remix)
* 2015 m. – Pabandyki
* 2015 m. – Joji
* 2015 m. – Tūkstantis dienų
* 2016 m. – Gyvenam dabar
* 2016 m. – Tik tu viena žinai
* 2016 m. – Pėdsakai
* 2017 m. – Run
* 2017 m. – Audrius Janonis ir Monika Šedžiuvienė – Širdy tyla

**Vaizdo klipai**

* 2015 m. – Tūkstantis dienų
* 2017 m. – Tik tu viena žinai

Šaltiniai
---------

1. ↑  www.15min.lt Netrukus BTV televizija ims transliuoti ketvirtąjį laidos „Muzikinė kaukė" sezoną
2. ↑  www.alfa.lt Audrius Janonis tapo prekinio ženko „Garnier" reklaminiu veidu Lietuvoje
3. ↑  www.delfi.lt Audrius Janonis – išsamiai DELFI portale
4. ↑  www.panele.lt Pabaiga: išsiskyrė garsiausia Lietuvos vaikinų grupė „Kvinta"
5. ↑  www.delfi.lt „Kvinta" – išsamiai DELFI portale
6. ↑  www.eurodiena.lt Visi nacionalinės „Vaikų Eurovizijos 2008" dalyviai Archyvuota kopija 2014-02-01 iš Wayback Machine projekto.
7. ↑  www.eurodiena.lt Nacionalinės „Vaikų Eurovizijos 2008" finalo rezultatai Archyvuota kopija 2014-02-01 iš Wayback Machine projekto.
8. ↑  www.15min.lt Į „Vaikų Euroviziją" važiuos Jurgaitytė
9. ↑  www.mieste.lt A. Rybako palepintas lietuvis bijo apie tai kalbėti
10. ↑  www.delfi.lt Audrius Janonis pradeda solinę karjerą
11. ↑  www.delfi.lt Premjera: A. Janonis pristato naują kūrinį
12. ↑  www.15min.lt Įvertinkite: Audrius Janonis pristato gerbėjus nustebinsiančią dainą „Pabandyki"
13. ↑  www.lrytas.lt Dainininkas Audrius Janonis pristato dainą intriguojančiu pavadinimu „Joji" Archyvuota kopija 2015-09-25 iš Wayback Machine projekto.
14. ↑  www.delfi.lt Naujausiame A. Janonio vaizdo klipe – pikantiškos scenos ir pusnuogės merginos
15. ↑  www.alfa.lt Jauniausias „Muzikinės kaukės" dalyvis virto Irūna Puzaraite
16. ↑  www.lrytas.lt Audrius Janonis priėmė iššūkį įsikūnyti į patį skandalingiausią Lietuvos atlikėją Egidijų Dragūną Archyvuota kopija 2015-11-10 iš Wayback Machine projekto.
17. ↑  www.alfa.lt Atpažink žvaigždę: kuris atlikėjas įkūnijo šarmingąjį Radži?
18. ↑  www.delfi.lt „Eurovizinės" atrankos žeria staigmenas nė neprasidėjusios: paaiškėjo visi atrankų dalyviai
19. ↑  www.delfi.lt Išskirtinį pasirodymą sumaniusiems M. Šedžiuvienei ir A. Janoniui teko keisti planus
20. ↑  www.15min.lt Įvertinkite: Audrius Janonis pristato debiutinį vaizdo klipą, kuriame nusifilmavo su gerbėja
21. ↑  www.delfi.lt „Kvinta": nebijome keistis, kur kas baisiau – likti neįdomiems
22. ↑  www.savaitrastis.siauliaiplius.lt Profesionaliausių atlikėjų vardą pelnė grupė „Kvinta"
23. ↑  www.europopcontest.com 1 platz – Gruppe Kvinta, Litauen Archyvuota kopija 2014-02-01 iš Wayback Machine projekto.
24. ↑  www.alfa.lt Išsamūs „Lietuvos talentų 2010" konkurso rezultatai
25. ↑  www.tv3.lt Išrinkti aštuoni „Vaikų balso 2011" nugalėtojai Archyvuota kopija 2014-02-01 iš Wayback Machine projekto.

Nuorodos
--------

* Audriaus Janonio „YouTube" vaizdo įrašų kanalas[neveikianti nuoroda]